ગુજરાત રાજ્ય નિવૃત કર્મચારી મહામંડળના મંત્રી સનતકુમાર ભટ્ટે જણાવ્યું હતું કે, હાઈકોર્ટના ચુકાદા મુજબ ગુજરાતના તા. ૧-૬-૧૯૮૭ થી તા. ૩૧-૭-૧૯૯૪ સુધીમાં નિવૃત થયેલા પ્રાથમિક શિક્ષકોને વ્યાજ સહિત આનુસંગીક લાભો આપવા નિયામક, પ્રાથમિક શિક્ષણ, ગુજરાત રાજ્ય ગાંધીનગરે ફેબ્રુઆરી ૨૦૧૭માં હુકમ કર્યો છે. ગુજરાતના તમામ – જિલ્લા પ્રાથમિક શિક્ષણાધિકારી, શાસનાધિકારીને નામદાર હાઈકોર્ટના આદેશ અનુસાર પરિપત્રથી પણ જાણ કરી છે. છતાં ગુજરાત સરકારે કરેલા પરિપત્રોનો અમલ ગંભીરતાથી કરાયો નથી. ઘણા નિવૃત શિક્ષકોને આજે પણ પેન્શન તફાવતનું ૧૦ ટકા વ્યાજ મળ્યું નથી. દિવાળી પહેલા બાકી રહેલા લાભાર્થીઓને પેન્શન તફાવતનું ૧૦ ટકા વ્યાજ નહીં ચૂકવાય તો નિવૃત કર્મચારી સખાવતી મહામંડળે હાઈકોર્ટમાં કન્ટેમ્પ્ટ કરવાની ચીમકી ઉચ્ચારી છે.